钦定古今图书集成/历象汇编/岁功典/第036卷
## 钦定古今图书集成/历象汇编/岁功典/第036卷

| 钦定古今图书集成 历象汇编 第三十六卷 |

| |

第三十六卷目录

季春部纪事

季春部杂录

季春部外编

岁功典第三十六卷

《路史》：“禹闻宛委黄帝书，乃吉。”封白马，三月庚子登
覆鬴探穴，获五符。知治水，要
《诗经》，《周颂？臣工》章。嗟嗟保介，维莫之春。亦又何求，如
何新畬。〈朱注〉保介，农官之副，莫春斗柄建辰，夏正之三
月也。〈大全〉曹氏曰：“二岁曰新田”，始为田也。三岁曰畬，乃
成熟也。辅氏曰：“维莫之春，亦又何求？戒之使及时务
农也。”

《礼记·郊特牲》：“季春出火，为焚也，然后简其车赋而历
其卒伍，而君亲誓社，以习军旅。”〈陈注〉建辰之月，大火心
星，昏见南方，故出火以焚除草莱，焚后即蒐田也。
《祭义》“及大昕之朝，君皮弁素积，十三宫之夫人世妇
之吉者，使入蚕于蚕室。”〈陈注〉大昕之朝，季春朔旦也。
《周礼夏官司爟》：“季春出火，民咸从之。季秋内火，民亦
如之。”〈订义〉郑锷曰：“东方七宿，心为大火，出于夏之三月，
其位在辰，伏于夏之九月，其位在戌。戌为火伏之位，
辰为火出之方。古之火正，或食于味以出内火，其或
出或内，皆视天之大火伏见以为节。”薛氏曰：“火之象，
在天既有伏见之时，火之用在人亦有出内之节。《传》
曰：‘火见于辰’。故自辰至巳，其方为火所王。当是时，虽
烈山焚”莱不禁也。何则？因其王而出之，以宣其气耳。
《传》曰：“火伏于戌。”自戌至亥，其方为火所休。当是时，虽
铄金烧薙不为也。何则？因其休而内之，以息其气耳。
或者徒泥于出内之文，谓火者，民事之大者也，季春
则出之始用，季秋则内而不用，不几于废民事乎？且
出火于季春，非谓季春之时始用火也，出其新火而
导达乎阳之气也。内火于季秋，非谓季秋之时而不
用火也，内其旧火而顺适其阴之气也。《司爟》所谓四
时变其出内之火宫，正所谓春秋修火禁者。修其出
内之禁，尚何季春始用而季秋不用乎？昔子产铸刑
书，士文伯曰：“火未出而作火以铸刑器，藏争辟焉。”是
不知先王纳火之制也。单襄假道于陈，火朝觌矣。道
茀而不可行，是不知先王出火之制也。

《管子·小问》篇：“桓公放春三月，观于野。”〈注〉春物放发，故
曰“放春。”

《左传昭公十八年》五月，火始昏见，丙子，风。梓慎曰：“是
谓融风，火之始也。七日其火作乎？”戊寅，风甚。壬午，大
甚。宋、卫、陈、郑皆火。〈注〉火。心星东北曰融风。融风，木也。
木火母，故曰火之始。从丙子至壬午七日。壬午，水火
合之日，故知当火作。按周之五月，夏正三月也。
《汉书·文帝本纪》：“元年三月诏曰：‘方春和时，草木群生
之物，皆有以自乐，而吾百姓鳏寡孤独穷困之人，或
阽于死亡而莫之省忧。为民父母，将何如？其议所以
振贷之’。”又曰：“老者非帛不煖，非肉不饱。今岁首，不时
使人存问长老，又无布帛酒肉之赐，将何以佐天下
子孙孝养其亲？今闻吏禀当受鬻者或以陈粟，岂称
养老之意哉？具为令。”有司请令县道：年八十已上，赐
米，人月一石，肉二十斤，酒五斗。其九十已上，又赐帛
人一匹，絮三斤。

十二年三月诏曰：“道民之路在于务本朕亲率天下
农十年于今而野不加辟岁一不登民有饥色是从
事焉尚寡而吏未加务也。吾诏书数下岁劝民种树
而功未兴是吏奉吾诏不勤而劝民不明也。且吾农
民甚苦而吏莫之省将何以劝焉其赐农民今年租
税之半。”

《武帝本纪》：“太初二年三月，行幸河东，祠后土，令天下
大酺五日。𦝼五日，祠门户比腊
花。”史：汉武帝尝以吸花丝所织锦赐丽娟，命作舞衣，
春暮宴于花下，舞时故以袖拂落花，满身都著，舞态
愈媚，谓之百花舞。

《汉书·元帝本纪》：建昭五年“春三月，诏曰：方春农桑兴，
百姓戮力自尽之时，故是月劳农劝民，无使后时。今
不良之吏，覆案小罪，征召证案，兴不急之事，以妨百
姓，使失一时之作，亡终岁之功。公卿其明察申敕之。”
《水经注》：汉大司马张仲议曰：“河水浊清澄，一石水，六
斗泥，而民竞引河溉田。今河不通利，三月桃花水至”
则河决，以其噎不泄也。禁民勿复引河。

《后汉书礼仪志》：“明帝永平二年三月，上始帅群臣躬
养三老、五更于辟雍，行大射之礼；郡县道行乡饮酒
于学校，皆祀圣师周公、孔子，牲以犬。”

“是月，皇后帅公卿诸侯夫人蚕祠先蚕，礼以少牢《安帝本纪》，元初六年“三月庚辰，始立六宗祠于洛城
西北。”

谢承《后汉书》：“羊续为南阳太守，好啖生鱼。府丞焦俭
以三月望饷鲤鱼一头，续不为意，受而悬之于庭，少
有皮骨。明年三月，俭复致一鱼，续出昔枯鱼以示俭，
遂终身不复食。”

《典论》文帝自叙：“岁之暮春，句芒司节，和风扇物，弓燥
手柔，草浅兽肥。与族兄子丹猎于邺西，终日手获麞
鹿九，雉兔三十。”

《魏志明帝本纪》太和六年：“三月，行东巡，所过存问高
年鳏寡孤独，赐谷帛。”

《宋书符瑞志》：“晋建武元年三月己酉，丹阳江宁民虞
由垦田得白麒麟玺一纽，文曰‘长寿万年’。”

《抱朴子·仙药篇》：“欲求芝草入名山，必以三月、九月，乃
山开出神药之月也。到山须六阴日，明堂之时，带灵
宝符，牵白犬，抱白鸡，以白盐一斗及开山符檄，著大
石上，执吴唐草一把以入山。山神喜，必得芝也。”
《十六国春秋》：“后秦弘始三年春三月，连理树生于庙
庭逍遥园。”

《宋书符瑞志》：“文帝元嘉十四年三月丙申，大鸟二，集
秣陵王𫖮园中李树上，大如孔雀，头足小高，毛羽鲜
明，文彩五色，声音谐从，众鸟如山鸡者随之，如行三
十步顷，东南飞去。扬州刺史彭城王义康以闻，改鸟
所集永昌里曰凤凰里。”

《孝武帝本纪》：“大明二年三月乙卯，以田农要月，大官
停杀牛。”

《唐书食货志》：“唐开军府以扦要冲，因隙地置营田，隶
司农者。岁三月，卿少卿循行，治不法者。”

凡新附之民，“春以三月免役。”

《洽闻记》：唐武德五年三月，景谷县西水有龙马，身长
八九尺，龙形有鳞甲，横文五色，龙身马首，顶有二角，
白色，口衔一物，长可三四尺，凌波回顾，百馀步而没。
《朝野佥载》：贞观年中，定州鼓城县人魏全家富，母忽
然失明，问卜者王子贞，子贞为卜之，曰：“明年有人从
东来青衣者三月一日来疗，必愈。”至时候见一人著
青䌷襦，遂邀为设饮。其人曰：“仆不解医，但解作犁耳。”
为主人作之。持斧绕舍求犁辕，见桑曲临井上，遂斫
下。其母两眼焕然见物。此曲桑盖井之所致也。
《唐会要》：龙朔元年三月一日，上召李𪟝、苏定方等燕
于城门，观屯营教舞。按新教之舞，名之曰《一戎大定
乐》。

《唐诗纪事》：“中宗景龙四年三月八日，令学士寻胜同
宴于礼部尚书窦希玠亭，赋诗，张说为之序。”

《大唐新语》：则天朝尝三月降雪。凤阁侍郎苏味道等
以为祥瑞，草表将贺。左拾遗王永礼止之。味道曰：“国
家事，何为诳妄以贺朝廷？”永礼曰：“宰相不能燮理阴
阳，今三月降雪，此灾也，乃诬为瑞。若三月雪是瑞雪，
腊月雷当为瑞雷耶？”举朝善之，遂不贺。

《松窗杂记》：元宗自临淄郡王为潞州别驾，乞归京师，
以观时晦迹，尤自卑损。会春暮，豪家数辈盛酒馔游
于昆明池，选胜方宴，上戎服臂小鹰于野次，因疾驱
直突会前，诸子辈颇露难色。忽一少年持酒船唱令
曰：“宜以门族官品备陈之。”酒及于上，大声曰：“曾祖天
子，父相王某，临淄郡王也。”诸少年闻之惊走，不敢复
视上。因连饮三银船。尽一卣。徐乘马东去。

《旧唐书明皇本纪》：“天宝七载三月乙酉，大同殿柱生
玉芝，有神光照殿。”

《通典》：“唐天宝十载，以东海为广德王，南海为广利王，
西海为广润王，北海为广泽王，分命卿监诸岳渎及
山，取三月十七日一时备礼兼册。”

《唐国史补》：“京城贵游尚牡丹三十馀年矣。每春暮，车
马若狂，以不耽玩为耻。执金吾铺官围外寺观，种以
求利，一本有直数万者。”

《南部新书》：“永贞二年三月，彩虹入润州大将张子良
宅，初入浆瓮，水尽入井饮之。后子良拜金吾，寻历方
镇。”

《唐诗纪事》：元稹序略：“元和四年三月，奉使东川，十六
日，至褒城东数里，遥望驿亭前有大池，楼榭甚盛。逡
巡，有黄明府见迎，瞻其形容，仿佛似识，问其前衔，即
曩日逃席黄丞也。说向前事，与之尽欢，作《赠黄明府
诗》曰：‘昔年曾痛饮，黄令困飞觥。席上当时走，马前今
日迎。依稀迷姓氏，积渐识平生。故友身皆远，他乡眼
独明’。”

《南部新书》：长安三月五日看牡丹，奔走车马。半月，裴
潾题于佛堂虚壁云：“长安豪贵惜春残，争赏先开紫
牡丹。别有玉杯盛露冷，无人肯向月中看。”太和中，文
宗见之，因令宫嫔讽念。及暮，此诗满六宫矣。

《本事诗》，刘禹锡屯田员外，左迁朗州司马，凡十年，始
征还。方春作《赠看花诸君子》诗曰：“紫陌红尘拂面来，
无人不道看花回。元都观里桃千树，尽是刘郎去后
栽。”其诗当日传于都下。有嫉其名者，白于执政，又诬其有怨愤。他日见时宰，与坐，慰甚厚，既辞，即曰：“近者
新诗，未免其累，奈何？”不数日，出为朗州刺史。禹钖自
叙云：“贞元二十一年春，予为屯田员外，时此观未有
花。是岁出牧连州，至荆南，又贬朗州司马。居十年，诏
至京师，人人皆言有道士手植仙桃满观，盛如红霞，
遂有前篇，以志一时之事耳。”属又出牧于连州，至十
四年，始为主客郎中，重游元都，荡然无复一株，唯兔
葵燕麦，动摇春风耳。因再题二十八字，以俟后游。时
太和二年三月也。诗曰：“百亩庭中半是苔，桃花静尽
菜花开。种桃道士今何在？前度刘郎今复来。”

《摭异记》：太和开成中，有程修己者，以善画得进谒。修
己始以孝廉召入籍，故上不甚以画者流视之。会春
暮，内殿赏牡丹花，上颇好诗，因问修己曰：“‘今京邑传
唱《牡丹花》诗，谁为首出’？修己对曰：‘臣尝闻公卿问，多
吟赏，中书舍人李正封诗曰：‘国色朝酣酒，天香夜染
衣’。上闻之，嗟赏移时。杨妃方恃恩宠，上笑谓贤妃曰：
‘妆镜台前宜饮以一紫金盏酒’’。”则《正封》之诗见矣。
《白居易集》：会昌五年三月二十四日，胡、吉、刘、郑、卢、张
等六贤，皆多年寿，予亦欠焉。于东都敝居履道坊，合
尚齿之会，七老相顾，既醉且欢。静而思之，此会希有。
因各赋七言六韵诗一章以记之，或传诸好事者。
摭言宣慈寺门子，不记姓氏，酌其人义侠徒也。唐干
符二年，韦昭范登宏词科，昭范乃度支使杨严懿亲
及宴席，帟幕器皿之类，假于计司，严复遣以使库供
借。其年三月，宴于曲江亭子，供帐之盛，罕有伦拟。时
进士同日有宴，都人观者甚众。饮兴方酣，俄睹一少
年跨驴而至，骑悖之状，傍若无人。于是俯逼筵席，张
目引颈及肩，复以巨棰振筑佐酒，谑浪之词，所不能
听。诸子骇愕之际，忽有于众中批其颊者，随手而堕。
于是连加殴击，又夺所执棰棰之百馀，众皆致怒，瓦
砾乱下，殆将毙矣。当此之际，紫云门楼轧然而开，有
紫衣从人数辈驰告曰：“莫打。”传呼之声相续。又一中
贵驱殿甚盛，驰马来救，复操棰迎击，中者无不面仆
于地，敕使亦为所棰。既而奔马而反，左右从而俱入
门，门亦随闭而已。坐内甚忻愧，然不测其来。又虑事
连宫禁，祸不旋踵，乃以缗钱束素，召行欧者讯之曰：
“尔何人与诸郎君阿谁有素，而能相为如此？”对曰：“某
是宣慈寺门子，亦与诸郎君无素，第不平其下人无
礼耳。”众皆嘉叹，悉以钱帛遗之。复相谓曰：“此人必须
亡去，不然当为擒矣。”后旬朔，座中宾客多有假途宣
慈寺门者，门子皆能识之，靡不加敬，竟不闻有追问
之者。

《玉海》：唐昭宗三月二十二日诞为“嘉会节。”

后汉隐帝三月九日诞为嘉庆节。

《清异录》：刘𬬮在国，春深令宫人𩰚花，凌晨开后苑，各
任采择。少顷，敕还宫，锁花门，膳讫普集，角胜负于殿
中，宦士抱关，宫人出入，皆搜怀袖，置楼罗历，以验姓
名，法制甚严，时号花禁。负者献耍金耍银买燕。
闽昶春馀，后苑花飞红满空，昶曰：“《弥陀经》云：‘雨天曼
陀罗华’。此景近似。今日观化工之雨天三昧，宜召六
宫设”三昧燕。

《野人闲话》：“蜀后主昶，每春三月，有游花院游锦浦者，
歌乐掀天，珠翠填咽，贵门公子，华轩彩舫，游百花潭，
穷奢极丽。诸王功臣已下，皆置林亭，异果名花，其楼
台皆此类也。”

《辽史圣宗本纪》：统和五年“三月癸亥朔，幸长春宫，赏
花钓鱼，以牡丹遍赐近臣。”

《玉海》：“开宝六年三月乙亥日，御讲武殿，覆试进士宋
准等。御试举人自兹始。”

太平兴国元年，诏以卒三万五千人凿池，引金河水
注之。有水心五殿，南有飞梁，引数百步，属琼林苑。每
三月初，命神卫、虎翼水军教舟楫，习水嬉。

《宋史礼志》：“打球，本军中戏，太宗令有司详定其仪，三
月会鞠大明殿，有司除地竖木，东西为球门，高丈馀，
首刻金龙，下施石莲花座，加以采缋，左右分朋主之。
以承旨二人，守门卫士二人，持小红旗，唱筹。御龙官
锦绣衣，持哥舒棒，周卫球场。殿阶下，东西建日月旗。
教坊设龟兹部鼓乐于两廊，鼓各五。又于东西球门”
旗下各设鼓五，阁斗，豫定分朋状取裁。亲王、近臣、节
度、观察、防御、团练使、刺史、驸马都尉、诸司使、副使、供
奉官、殿直悉预。其两朋官，宗室节度以下，服异色绣
衣，左朋黄襕，右朋紫襕。打球供奉官，左朋服紫绣，右
朋服绯绣鸟皮靴，冠以华插脚折上巾。天厩院供驯
习马，并鞍勒，帝乘马，出教坊、《大合》《凉州曲》，诸司使以
下前导，从臣奉迎。既御殿，群臣谢宣召，以次上马。马
皆结尾分朋，自两厢入，序立于西厢。帝乘马当庭西
南驻。内侍发金合，出朱漆球掷殿前，通事舍人奏云：
“御朋打东门。”帝击球，教坊作乐，奏鼓。球既度，飐旗鸣
钲，止鼓，帝回马，从臣奉觞上寿，贡物以贺，赐酒即列
拜。饮毕，上马，帝再击之，始命诸王大臣驰马争击，旗
下攂鼓将及门，逐厢急鼓。球度，杀鼓三通，球门两旁置绣旗二十四面，设虚架于殿东西阶下，每朋得筹，
即插一旗架上以识之。帝得筹，乐少止，从官呼万岁，
群臣得筹则唱好，得筹者下马称谢。凡三筹毕，乃御
殿，召从臣饮。又有步击者，乘驴骡击者，时令供奉者
朋戏以为乐云。

《玉海》：太平兴国五年三月戊子，会鞠于大明殿。上获
多筭、御制击球，五七言诗各一首，诏近臣属和。
《宋史·礼志》：太宗太平兴国九年三月十五日，诏宰相
近臣赏花于后苑。帝曰：“春气暄和，万物畅茂，四方无
事，朕以天下之乐为乐，宜令侍从司臣各赋诗。”帝习
射于水心殿。

《玉海》：“端拱元年，广州言，清远县有合欢木，高百馀尺。
今年三月十日，有凤高六尺，栖集其上，众禽从之。木
下生芝草三茎，画图来献。”

《宋史礼志》：“淳化三年三月，幸金明池，命为竞渡之戏。
掷银瓯于波间，令人泅波取之。因御船奏教坊乐，岸
上都人纵观者万计。帝顾视高年皓首者，就赐白金
器皿。”

《玉海》：“淳化三年三月二十二日，宴新进士于琼林苑，
御制诗三首赐之。”

淳化五年三月“六日，宋太宗召近臣赏花，宴后苑。上
临池钓鱼，命群臣赋诗，应制三十九人，上亦赋诗以
赐。宰相吕蒙正等因习射，上中的者六，张乐饮酒，群
臣尽醉。”

《湘山野录》：退傅张邓公士逊，晚春乘安轝出南薰，缭
绕都城，游金明，抵暮，指宜秋而入。阍兵捧门牌请官
位，退傅止书一阕于牌上云：“闲游灵沼送春回，关吏
何须苦见猜。八十衰翁无品秩，昔曾三到凤池来。”
《玉海》：景德四年三月七日乙巳，曲宴后苑，初临水阁
垂钓。

大中祥符四年三月八日，车驾驻西京，命从臣射于
后苑淑景亭，移宴长春殿，帝作《赏花开宴诗》。

大中祥符七年三月十日乙未，召辅臣赐宴翔鸾阁，
又临曲水浮觞，小黄门奏乐，帝作《流杯诗》。

天圣四年季春丙午，景灵宫牡丹双跗共干，诏词臣
为赋。

皇祐三年三月二十二日甲戌，召辅臣、两制、馆阁官
观后苑瑞竹。其竹一本两茎，多为赋颂以献。

《闻见前录》：洛中三月牡丹开于花盛处作园囿，四方
伎艺举集，都人士女载酒争出，择园亭胜地，上下池
台间，引满歌呼，不复问其主人。抵暮游花市，以筠笼
卖花。故王平甫诗曰：“风暄翠幕春沽酒，露湿筠笼夜
卖花。”

《闻见后录》：嘉祐六年三月，仁宗皇帝幸后苑，召宰执、
侍从、台谏、馆阁以下赏花钓鱼。中觞上赋诗，宰相韩
琦以下皆和，帝独称赏韩琦“轻阴阁雨迎天步，寒色
留春送寿杯”之句。

《诚斋杂记》：范蜀公居许下，于长啸堂前荼蘼架，每春
季花时宴客，其下有花堕酒中者，饮一大白，微风过
则举坐无遗，当时谓之“飞英会。”

《六一诗话》：梅圣俞尝与范希文席上赋河豚诗：“春洲
生荻芽，春岸飞杨花。”河豚当是时，贵不数鱼虾，河豚
常出于春暮，群游水上，食絮而肥。南人多以荻芽为
羹，云最美。

苏轼《牡丹记序》：“熙宁五年三月二十三日，余从太守
沈公观花于吉祥寺，僧守璘之圃。圃中花千本，其品
以百数。酒酣乐作，州人大集，金盘彩篮以献，于坐者
五十有三人。饮酒乐甚，素不饮者皆醉。自舆台皂隶，
皆插花以从，观者数万人。”

苏轼《破琴诗引》：“元祐六年三月十九日，予自杭州还
朝，宿吴淞江，梦长老仲殊挟琴过予，弹之有异声，就
视琴颇损而有十三弦，予方叹息不已，殊曰：‘虽损尚
可’。修曰：‘奈十三弦何’？殊不答，诵诗云：‘度数形名本偶
然，破琴今有十三弦。此生若遇邢和璞，方信秦筝是
响泉’。予梦中了然，识其所谓，既觉而忘之。明日昼寝”，
复梦殊来。理前语。再诵其诗。方惊觉。而殊适至。意其
非梦也。问之殊盖不知。

东坡《志林》：崇宁元年元日，粥罢昏睡，梦中忽作一诗，
既觉，辄能记之，曰：“无赖东风试怒号，共乘一叶傲惊
涛。不知两岸人皆愕，但觉中流笑语高。”三月七日，偶
与莹中济湘江，是日大风，当断渡，而莹中必欲宿道
林。小舟掀舞向浪中，两岸聚观，胆落，而莹中笑声愈
高。余细绎梦中诗，以告莹中，莹中曰：“此段公案，三十”
年后大行丛林也。

《紫薇诗话》：“张丈文潜大观中归陈州，至南京，答予书
云：‘到宋冒雨，时见数花凄寒，重裘附火端坐，略不类
季春气候也’。”

《清波杂志》：《张文潜杂书》有云：“余自金陵月台谒蒋帝
祠，初出北门，始辨色，行平野中。时春暮，人家桃李未
谢，西望城壁，濠水或绝或流，多䴔䴖白鹭，迤逦近山，
风物夭秀，如行锦绣图画中。旧读荆公诗，多称蒋山景物，信不诬也。”

《东京梦华录》：“三月一日，州西顺天门外开金明池、琼
林苑，每日教习车驾上池仪范，虽禁从士庶许纵赏，
御史台有榜，不得弹劾。”池在顺天门街北，周围约九
里三十步，池西直径七里许，入池门内南岸，西去百
馀步，有西北临水殿，车驾临幸，观争标，锡宴于此。往
日旋以彩幄，政和间用土木工造成矣。又西去数百
步乃仙桥，南北约数百步。桥而三虹，朱漆栏楯，下排
雁柱，中央隆起，谓之“骆驼虹”，若飞虹之状。桥尽处，五
殿正在池之中心，四岸石甃，向背大殿，中坐，各设御
幄，朱漆明金龙床，河间云水戏龙屏风，不禁游人。殿
上下回廊，皆关扑钱物，饮食伎艺人作场勾肆，罗列
左右。桥上两边，用瓦盆内掷头钱，关扑钱物衣服，动
使游人还往，荷盖相望。桥之南立棂星门，门里对立
彩楼，每争标作乐，列妓女于其上。门相对，街南有砖
石甃砌高台，上有楼观，广百丈许，曰“宝津楼。”前至池
门，阔百馀丈，下瞰仙桥水殿，车驾临幸，观骑射百戏
于此。池之东岸临水，近墙皆垂杨，两边皆彩棚，幕次
临水假赁，观看争标。街东皆酒食店舍、博奕场户，艺
人勾肆，质库不以几日解下，只至闲池，便典没出卖。
北去直至池后门，乃注河西水门也。其池之西岸，亦
无屋宇，但垂杨蘸水，烟草铺堤，游人稀少，多垂钓之
士。必于池苑所买牌子，方许捕鱼。游人得鱼，倍其价
买之，临水斫脍，以荐芳樽，乃一时佳味也。习水教罢，
系小龙船于此池岸正北对五殿，起大屋，盛大龙船，
谓之“奥屋。”车驾临幸，往往取二十日。诸禁卫班直簪
花披锦，绣撚金线衫袍，金带勒帛之类结束，竞逞鲜
新。出内府，金枪、宝装弓剑，龙凤绣旗，红缨锦辔，万骑
争驰，铎声振地。

驾先幸池之临水殿，锡宴群臣。殿前出水棚，排立仪
卫。近殿水中横列四彩舟，上有诸军百戏，如《大旗》《狮
豹》《掉刀》《蛮牌》《神鬼》、杂剧之类。又列两船，皆乐部。又有
一小船，上结小彩楼，下有三小门如傀儡棚，正对水
中乐。船上参军色进致语，乐作。彩棚中门开，出小木
偶人。小船子上有一白衣人垂钓，后有小童，举棹划
船，缭绕数回，作语乐作，钓出活小鱼一枚。又乐作，小
船入棚。继有木偶筑球舞旋之类，亦各念致语，唱和
乐作而已，谓之“水傀儡。”又有两画船，上立秋千，船尾
百戏人上竿，左右军院虞候监教鼓笛相和。又一人
上蹴秋千，将平架筋斗，掷身入水，谓之“水秋千。”水戏
呈毕，百戏乐船并各鸣锣鼓动，乐舞旗，与水傀儡船
分两壁退去。有小龙船二十只，上有绯衣军士各五
十馀人，各设旗鼓铜锣，船头有一军人校，舞旗招引，
乃虎翼指挥兵校也。又有“虎头”船十只，上有一锦衣
人，执小旗立船头上，馀皆著青短衣，长顶头巾，齐舞
棹，乃百姓卸在行人也。又有“飞鱼”船二只，彩画间金，
最为精巧，上有杂彩戏衫五十馀人，间列杂色小旗
绯伞，左右招舞，鸣小锣鼓铙铎之类。又有“鳅鱼船”二
只，止容一人撑划，乃独木为之也。皆进花石。朱缅所
进诸小船，竞诣奥屋，牵拽大龙船出诣水殿。其小龙
船争先团转翔舞，迎导于前。其虎头船以绳牵引龙
舟。大龙船约长三四十丈，阔三四丈，头尾鳞鬣皆雕
镂金饰，楻板皆退光，两边列十阁子，充阁分歇泊。中
设御座龙水屏风，楻板到底深数尺，底上密排铁铸
大银样如卓面，大者压重，庶不攲侧也。上有层楼台
观，槛曲安设御座龙头上人舞旗。左右水棚排列六
桨，宛若飞腾，至水殿舣之一边。水殿前至仙桥，预以
红旗插于水中，标识地分远近，所谓小龙船列于水
殿前，东西相向，虎头、飞鱼等船，布在其后，如两阵之
势。须臾，水殿前水棚上一军校以红旗招之，龙船各
鸣锣鼓出陈，划棹旋转，共为圆阵，谓之“旋罗。”水殿前
又以旗招之，其船分而为二，各圆阵，谓之“海眼”，又以
旗招之，两队船相交互，谓之“交头。”又以旗招之，则诸
船皆列。五殿之东面，对水殿排成行列，则有小舟一。
军校执一竿，上挂以锦彩银碗之类，谓之“标竿”，插在
近殿水中。又见旗招之，则两行舟鸣鼓并进。捷者得
标，则山呼拜舞，并《虎头船》之类各三次，争标而止。其
小船复引大龙船入奥屋内矣。

驾方幸琼林苑，在顺天门大街面北与金明池相对。
大门牙道皆古松怪柏，两傍有石榴园、樱桃园之类，
各有亭榭，多是酒家所占。苑之东南隅，政和间，刱筑
华觜冈，高数丈，上有横观层楼，金碧相对，下有锦石
缠道，宝砌池塘，柳锁虹桥，花萦凤舸。其花皆素馨茉
莉、山丹、瑞香、含笑、麝香等，闽、广、二浙所进。南花有“月
池”、“梅亭”、“牡丹”之类，诸亭不可悉数。

宝津楼之南有宴殿，驾临幸，嫔御车马在此，寻常亦
禁人出入，有官监之。殿之西有射殿，殿之东南有横
街、牙道、柳径，乃都人击球之所。西去苑西门水虎翼
巷，横道之南有古桐牙道，两傍亦有小园圃台榭。南
过画桥，水心有大撮焦亭子方池，柳步围绕，谓之“虾
䗫亭”，亦有酒家占。寻常，驾未幸于苑大门，御马立于门上，门之两壁皆高设彩棚，许士庶观赏，呈引百戏。
御马上池，则张黄盖，击鞭如仪。每遇大龙船出，及御
马上池，则游人增倍矣。

驾登宝津楼，诸军百戏呈于楼下。先列鼓子十数辈，
一人摇双鼓子，近前进致语，多唱《青春三月蓦山溪》
也。唱讫，吹笛。举一红巾者弄大旗。次狮豹入场，坐作
进退，奋迅举止毕。次一红巾者手执两白旗子，跳跃
旋风而舞，谓之扑旗子，及上竿打筋斗之类。讫，乐部
举动，琴家弄令，有花妆轻健军士百馀，前列旗帜，各
执雉尾蛮牌木刀。初成行列，拜舞互变，开门夺桥等
阵，然后列成偃月阵。乐部复动蛮牌，令数内两人出
阵对舞，如击刺之状，一人作奋击之势，一人作僵仆。
出场凡五七对，或以枪对牌、剑对牌之类，忽作一声
如霹雳，谓之“爆仗”，则蛮牌者引退，烟火大起。有假面
披发，口吐狼牙，烟火如鬼神状者，上场著青贴金花
短后之衣，贴金皂裤，跣足，携大铜锣，随身步舞而进
退，谓之“抱锣。”绕场数遭，或就地放烟火之类。又一声
爆仗，乐部动《拜新月》慢曲，有面涂青绿，戴面具金睛，
饰以豹皮锦绣看带之类，谓之“硬鬼。”或执刀斧，或执
杵棒之类，作脚步蘸立，为驱捉视听之状。又爆仗一
声，有假面长髯，展裹绿袍，靴简如锺馗像者。傍一人
以小锣相招和舞步，谓之“舞判。”继有二三瘦瘠，以粉
涂身，金睛白面，如髑髅状，系锦绣围肚看带，手执软
仗，各作诙谐趋跄举止若排戏，谓之“哑杂剧。”又爆仗
响，有烟火就涌出，人面不相睹。烟中有七人，皆披发
文身，著青纱短后之衣，锦绣围肚看带。内一人金花
小帽，执白旗，馀皆头巾，执真刀，互相格𩰚击刺，作破
面剖心之势，谓之“七圣刀。”忽有爆仗响，又后烟火出
散处，以青幕围绕，列数十辈，皆假面异服，如祠庙中
神鬼塑像，谓之“歇帐。”又爆仗响，卷退，次有一击小铜
锣，引百馀人，或巾裹，或双髻，各著杂色半臂围肚看
带，以黄白粉涂其面，谓之“抹跄。”各执木棹刀一口，成
行列。击锣者指呼，各拜舞。起居毕，喝喊变阵子数次，
成一字阵。两两出阵，格𩰚作夺刀击刺之态百端。讫，
一人弃刀在地，就地掷身背著地有声，谓之“扳落。”如
是数十对。讫，复有一装田舍儿者入场，念诵言语讫，
有一装村妇者入场，与村夫相值，各持捧杖互相击
触，如相殴态。其村夫者以杖背村妇。出场毕，后部乐
作诸军缴队杂剧一段，继而露台子弟杂剧一段，是
时子弟萧住儿、丁都赛、薛子大、薛子小、杨总惜、崔上
寿之辈，后来者不足数。合曲舞旋讫，诸班直常入祗
候子弟所呈马骑，先一人空手出马，谓之“引马”；次一
人麾旗出马，谓之“开道旗。”次有马上抱红绣之球，系
以红锦索，掷下于地上，数骑追逐射之，左曰“仰手射”，
右曰“合手射”，谓之“拖绣球。”又以柳枝插于地，数骑以
划子箭或弓或弩射之，谓之“䄍柳枝。”又有以十馀小
旗遍装轮上，而背之出马，谓之“旋风旗。”又有执旗挺
立鞍上，谓之“立马。”或以身下马，以手攀鞍而复上，谓
之“骗马。”或用手握定镫裤，以身从后秋来往，谓之“跳
马。”忽以身离鞍，屈右脚挂马鬃，左脚在镫，左手把鬃，
谓之“献鞍”，又曰：“弃鬃背坐。”或以两手握镫裤，以肩著
鞍桥，双脚直上，谓之“倒立。”忽掷脚著地，倒拖顺马而
走，复跳上马，谓之“拖马。”或留左脚著镫，右脚出镫，离
鞍横身在鞍一边，左手捉鞍，右手把鬃，存身直一脚，
顺马而走，谓之“飞仙膊马。”又藏身，拳曲在鞍一边，谓
之“镫里藏身。”或右臂挟鞍，足著地，顺马而走，谓之“赶
马。”或出一镫，坠身著秋，以手向下绰地，谓之“绰尘。”或
放令马先走，以身追及，握马尾而上，谓之“豹子马。”或
横身鞍上，或轮弄利刃，或重物大刀，双刀百端，讫，有
黄衣老兵，谓之“黄院子”，数辈执小绣龙旗前导，宫监
马骑百馀，谓之“妙法院。”女童皆妙龄翘楚，结束如男
子，短顶头巾，各著杂色锦绣撚金丝番段窄袍，红绿
吊敦束带，莫非玉羁金勒，宝镫花鞯，艳色耀日，香风
袭人。驰骤至楼前，团转数遭，轻帘鼓声，马上亦有呈
骁艺者。中贵人许畋押队，招呼成列，鼓声一齐掷身
下马，一手执弓箭，揽缰子就地，如男子仪。拜舞山呼
讫，复听鼓声骗马而上。大抵禁庭如男子装者，便随
男子礼起居，复驰骤团旋，分合阵子讫，分两阵，两两
出阵左右，使马直背射弓，使番枪或草棒，交马野战，
呈骁骑讫，引退。又作乐，先设彩结小球门于殿前，有
花装男子百馀人，皆裹角子，向后拳曲花悫头，半著
红，半著青，锦袄子，义襕束带丝鞋，各跨雕鞍花。驴
子，分为两队，各有朋头一名，各执彩画球杖，谓之“小
打。”一朋头用仗击弄球子，如缀球子，方坠地，两朋争
占，供与朋头。左明击球子过门，入孟为胜；右朋向前
争占，不令入孟。互相追逐，得筹谢恩而退。续有黄院
子，引出宫监百馀，亦如小打者，但加之珠翠装饰，玉
带红靴，各跨小马，谓之“大打。”人人乘骑精熟，驰骤“如
神，雅态轻盈，妖姿绰约，人间但见其图画矣。”呈讫，
驾诣射殿。射弓垛子前列“招箭班二十馀人，皆长脚
悫头，紫绣抹额、紫宽衫、黄义襕，雁翅排立。御箭去则齐声招舞，合而复开，箭中的矣。又一人口衔一银碗，
两肩两手共五只，箭，来则能承之。”射毕，驾归，宴殿
池苑内，除酒家艺人占外，多以彩幕缴络，铺设美玉
奇玩疋帛，动使茶酒器物关扑，有以一笏扑三十笏
者，以至车马第宅，歌姬舞女，皆约以价而扑之。出《九
和合》有名者，任“大头快活三”之类，馀亦不数。池苑所
进奉鱼藕果实，宣赐有差。后苑作进《小龙船》，雕牙缕
翠，极尽精巧。随驾艺人，池上作场者。宣政间，张艺多
浑身眼，宋寿香、尹士安小乐器，李外宁水傀儡，其馀
莫知其数。池上饮食，水饭、凉水、绿豆、螺蛳、肉饶、梅花
酒、查片、杏片、梅子、香药、脆梅、旋切鱼脍、青鱼、盐、鸭卵、
杂和辣菜之类。池上水教罢，贵家以双缆黑漆平船，
紫帷帐，设列家乐游池。宣、政间，亦有假赁大小船子，
许士庶游赏，其价有差。

驾回，则御裹小帽，簪花乘马，前后从驾臣僚百司仪
卫悉赐花。大观初，乘骢马至太和宫前，忽宣小鸟，其
马至御前，拒而不进。左右曰：“此愿封官，敕赐龙骧将
军。”然后就辔。盖小鸟平日御爱之马也。莫非锦绣盈
都，花光满目，御香拂路，广乐喧空，宝骑交驰，彩棚夹
路，绮罗珠翠，户户神仙，画阁红楼，家家洞府。游人士
庶，车马万数。妓女旧日多乘驴，宣政间多乘马，披凉
衫，将盖头背系冠子上，少年狎客，往往随后亦跨马，
轻衫小帽，有三五文身恶少年控马，谓之“花褪马”，用
短缰促马头，刺地而行，谓之“鞅缰”，呵喝驰骤，竞逞骏
逸。游人往往以竹竿挑挂，终日关扑所得之物而归。
仍有贵家士女，小轿插花，不垂帘幕，自三月一日至
四月八日闭池，虽有大风雨，亦有游人，路无虚日矣。
是月季春，万花烂熳，牡丹、芍药、棣棠、木香，种种上市。
卖花者以马头竹篮铺排，歌叫之声，清奇可听。晴帘
静院，晓幕高楼，宿酒未醒，好梦初觉。闻之莫不新愁
易感，幽恨悬生，最一时之佳。况诸军出郊，合教阵队。
《玉海》：“隆兴二年三月”二十四日，德寿宫康寿殿生金
芝十有二茎，宰臣皆贺。御制七言诗，有“永将四海奉
双亲”之句。

《太平清话》王龟龄《龙行记》题名云：“永嘉王龟龄，少城
周行可、海陵查元章，载酒来游。时冻雨初霁，风日清
美，山谷明秀照人，道旁杂花盛开，篮舆徐行，应接不
暇。寺有荼蘼花，罗络松上如积雪。崇兰数百本，秀发
岩石间，微风透香，所至芬郁。东荣牡丹大丛，雨前已
开，道人植盖护持，留以供客。饮罢，纵步泉上，瀹茗赋”
《诗而归。乾道丙戌清明前四日》

《玉海》：乾道三年三月癸卯，赐宰执御制《春赋》。上曰：“人
主不可不知民事，《七月》之诗，陈王业艰难。近尝作《春
赋》，仿苏轼《赤壁赋》为之，大意言农事方兴，其时宰臣
请窥圣作，故赐之。”

《如皋志》：宋淳熙三年春，如皋县孝里庄园牡丹一本，
无种自生，明年花盛开，乃紫杜丹也。杭州推官某见
花甚爱，欲移分一株，掘土尺许，见一石，题曰：“此花琼
岛飞来种，只许人间老眼看。”遂不敢移。以是乡老诞
日，值花开时，必往宴为寿。惟李嵩三月八日生，自八
十看花至一百九岁。

《西湖志馀》：“淳熙六年三月十五日，车驾过宫，请太上
太后游聚景园，至锦壁赏牡丹。知阁张抡进壶中天
词，太上嘉赐金杯盘法锦数事。”

《玉海：淳熙十二年三月二十六日，车驾宿戒幸玉津
园，命下大雨，将晓有晴意，已而天宇豁然，洪迈进诗
歌咏。翌日赐圣制云：比幸玉津园纵观春事，适霁色
可喜，卿有诗来上，因俯同其韵》“春郊柔绿遍桑麻，小
驻芳阑览物华。应信吾心非暇逸，顿回晴意绝咨嗟。
每思富庶将同乐，敢务游畋漫自夸。不似华清当日”
事，五家车骑烂如花。

《清波杂志》：辉居建康，春晚赴张德共会于西园，呼数
辈为侑。酒酣，忽有传府命呼其人。既去，坐客骆适正
即席赋诗云：“花随春尽觅无痕，尚续馀欢侑素尊。一
曲未终人已去，西园灯火欲黄昏。”辉尝赓和，不记也。
《武林旧事》：三月三日，佑圣观；三月廿八日，东岳行宫，
二圣生辰。都人游冶之盛，百戏竞集，士女骈阗，观者
如堵。其社会名色如《绯绿社》。〈杂剧〉《齐云社》。〈蹴球〉《遏云社》。〈唱赚〉
《同文社》。〈耍词〉《角抵》社。〈相扑〉《清音社》。〈清乐〉《锦标社》。〈射弩〉《锦体社》。〈花绣〉
《英略社》。〈拳棒〉《雄辩社》。〈小说〉《翠锦社》。〈行院〉《绘革社》。〈影戏〉《净发社》。〈剃梳〉
《律华社》。〈吟叫〉云“机社。”〈撮弄〉所陈金玉、珍宝、珠翠，璀璨夺目。
天骥龙媒，绒鞯宝辔。行厨果局，穷极肴核之珍。一盘
珠翠花朵之饰，至值数万。珍禽如红鹦、白雀、水则
玉蟹金龟，“高丽”华山之奇松，交广海峤之异卉，不可
缕纪，无非动心骇目之观。二会皆然。

《会稽志》：“三月五日，俗传禹生之日，禹庙游人最盛，无
贫贱富贵，倾城俱出，士民皆乘画舫，丹垩鲜明，酒樽
食具甚盛，宾主列坐，前设歌舞。春欲尽数日，游者益
众，至立夏方止。”

《金史世宗本纪》：“大定七年三月已亥朔，万春节，宋、高
丽、夏遣使来贺《宣宗本纪》：“兴定元年三月庚寅，长春节，宋遣使来贺。”
《续文献通考》：“元仁宗皇庆二年三月初四日，中书省
奏准以初七日御试举人于翰林国史院，定委监试
官及诸执事。”

《岁华纪丽谱》：“三月九日，观街药市，早晚宴如二月八
日。二十一日，出大东门，宴海云山鸿庆寺，登众春阁，
观摸石。盖开元二十三年，灵智禅师以是日归寂，邦
人敬之，入山游礼，因而成俗。山有小池，士女探石其
中，以占求子之祥。既又晚宴于大慈寺之设厅。二十
七日，人西门睿圣夫人庙前”蚕市，初在小市橘田，公
以祷雨而应，移于庙前。太守先诣诸庙奠拜。宴于众
净寺。晚宴大智院。

杨维桢《花游曲序》：“至正戊子三月十日，偕茅山贞居
老仙、玉山才子，烟雨中游石湖诸山。老仙为妓者璚
英赋《点绛唇》词。已而午霁，登湖上山，歇宝积寺，行禅
师西轩，老仙题名轩之壁。璚英折碧桃下山，予为赋
《花游曲》，而玉山和之。”

《吴兴掌故》：至正壬辰春三日、二十三日，湖州黑气亘
天，雷电以雨。有物右果核与雨杂下，五色间错，光莹
坚固，破而食之，若松子仁。人皆云“娑婆树子。”

《元史五行志》：“至正二十七年三月朔日，莱州招远县
大社里有大鸟自南飞至，其色苍白，展翅如席，状类
鹤，俄顷飞去，遗下粟、黍、稻、麦、黄黑豆、荞麦于张家屋
上，约数升许，是岁大稔。”

《续文献通考》：国初，凡士举于礼部者，以三月朔日御
殿而亲试之，谓之“殿。”后率以三月十五日间，以他
事改日。

灵山祠在琼州府。灵山所祀之神有六，曰灵山、香山、
琼崖、通济、定边。班师。洪武中，命有司岁以三月九日
祭。

《云蕉馆纪谈》：友谅在江州时，尝以春暮结彩为花树，
自府第夹道植至匡山，又剪绣于道上，与宫人乘肩
舆而行。黄信诗云“锦绣铺张春色满，小车花下丽人
行”是也。

《明会典》：“天妃宫，永乐五年建。每岁以三月二十三日，
遣南京太常寺官致祭。”

《帝京景物略》：“三月小儿以钱泥夹穿而干之，剔钱泥
片，片钱状字模备具曰泥钱。画为方城儿，置一泥钱
城中曰卯儿，拈一泥钱远掷之，曰撇。出城则负，中则
胜，不中而指扠相及亦胜，指不及而犹城中，则撇者
为卯，其胜负也。”以泥钱别有挑用苇绷用指者，与撇
略同，有撇用泥丸者，与钱略同，而其画城廓远。
西吴枝乘湖州，三月朔日，则民间妇女簪蓬于首，无
贵贱皆然。清明后，千百成群进香于道场山迨日初
夕，红紫靓妆，半醉笑语，步堤上归。亦有进香于天竺
者，间为桑中之约。近来衣冠子女，间相效矣。

《名胜志》：“诸葛营南有东岳庙，祠前有观骑楼，俗以三
月二十七日迎神赛会，侠少之徒聚此走马赌胜，观
者咸登此楼，上下如市。”

火山在河曲县西五里。山高四五丈，黄河过此，如遇
覆釜，河流为之曲折云。山有禹庙，在河东岸巨石上，
水不能侵。有司以三月十八日致祭。

《禽经》：“泽雉啼而麦齐。”〈注〉“《泽雉》如《商庚》”，季春之月始鸣，
麦平陇也。

《陶朱公书》：“芋，一名蹲鸱，杭州出者最佳。种法先锄过
地一遍，将新黄土拌匀，再锄过，然后将芋芽向上密
排，用草覆盖，候生三、四叶，约高四、五寸。三月间移栽。
其种有紫、白、水、旱之别。水芋种肥田，旱芋种区田
苋。三月下旬种于茄畦之旁，同时浇灌，红者味厚，白
者味清。”

朔日值清明，主草木荣茂。值谷雨，主年丰；风雨主人
灾，百虫生。有雷，主五谷熟。

《史记天官书》：“执徐岁：岁阴在辰，星居亥，以三月居与
营室、东壁晨出，曰青章。青青甚章，其失次，有应见轸，
曰青章。岁早；旱；晚，水。”

《汉书沟洫志》：“来春桃花水盛，必羡溢，有填淤反壤之
害。”

《氾胜》之书：“三月榆荚舒。”

《白虎通五行篇》：“三月律谓之姑洗何？姑者，故也；洗者，
鲜也。言万物皆去故就其新，莫不鲜明也。”

《风俗通义》：《月令》：“九门磔禳，以毕春气。”盖天子之城，十
有二门，东方三门，生气之门也。不欲使死物见于生
门，故独于九门杀犬磔禳。犬者金畜，禳者却也，抑金
使不害，春之时所生，令万物遂成其性，火当受而长
之，故曰“以毕春气。”功成而退，木行终也。

《四民月令》：“三月杏花盛，可菑白沙轻土之田。”

《月令章句》：“暮春天子始乘舟”者，阳气和暖，鲔鱼时至，

分野。

《南方草木状》：“凡采珠，常于三月用五牲祈祷。若祠祭
有失，则风搅海水，或有大鱼在蚌左右。”

《广志》：“西王母枣，大如李核，三月熟，在众果之先。”
《高士传序》：“诗人发白驹之歌，《春秋》显子臧之节，故《月
令》以季春聘名士，礼贤者。”然则高尚之士，王政所先。
《三秦记》：“龙门山在河东界，禹凿山断门一里馀，黄河
自中流下，两岸不通车马。每暮春之际，有黄鲤鱼逆
流而上，得者便化为龙。”又林登云：“龙门之下，每岁季
春，有”黄鲤鱼自海及诸川争来赴之。一岁中登龙门
者，不过七十二。初登龙门，即有云雨随之，天火自后
烧其尾，乃化为龙矣。

《荆州记》：“治安郡有鸟焉，其形似鹊，白尾，名为青鸟。常
以三月自苍梧而度，群飞不可胜数。”

《南越志》：“海鸥在涨海中，随潮上下，常以三月风至，乃
还洲屿。生卵，颇知风云。若群飞至岸必风。渔人及渡
海者皆以此为候。”

《魏书律历志》：“次卦，三月，豫、讼、蛊、革、夬。”

《水经注》：“江之右岸当鹦鹉洲，南有江水右迤，谓之驿
渚。”三月以末，水下通樊口水。

《广雅》：“羊以季春已后产者为下羔。”

《齐民要术》：“三月，令蚕妾具槌持箔笼。”

《种谷》三月上旬及清明节，桃始花为中时。

《崔寔》曰：“三月可种粳稻，美田欲稀，薄田欲稠，
黍穄新开荒为上，大豆底为次，谷底为下。地必欲熟，
一亩用子四升。三月上旬种者，为上时。”

种稻选地，欲近上流，三月种者为上时。

种斑黑麻子，耕须再遍，一亩用子二升，种法与麻同，
三月种者为上时。

胡麻“宜白地种，二三月为上时。”

三月中候，枣叶始生，乃种兰香。

三月可种荏蓼。荏性甚易生，蓼尤宜水畦种也。荏收
子，压取油，可以煮饼。蓼可为齑，以食苋。

紫草性不耐水，必须高田三月种之。

《家法政》曰：“三月可种甘蔗。”

种地黄法，“须黑良田五遍细耕，三月以上旬为上时，
中旬为中时，下旬为下时。一亩下种五石。”其种还用
三月中掘取者，逐犁后，如禾麦法下之。

姜宜白沙地，少与粪和，熟耕如麻地，不厌熟，纵横七
遍尤善，三月种之。

《蓝地欲得良》。三遍细耕。三月中浸子令芽生。乃畦种
之。

栗初熟出壳，即裹埋著湿土中，至春三月，悉芽生，出
而种之。

白羊“三月得草力毛床，动则铰之。”〈注〉铰讫，于河水之
中净洗羊，则生白净毛也。

春暖草生，葵亦俱升。三月初，叶大如钱，逐穊处拔大
者，卖生一升葵，还得一升米。日日常拔，看稀稠得所
乃止。

《食经》曰：“种名果法：三月上旬研好，直枚如大母指，长
五尺，内著芋魁种之，无芋大。芜菁根亦可用，胜种核。
核三四年乃如此大耳。”

栽石榴法：“三月初，取枝大如手大指者，斩，令长一尺
半，八九枝共为一窠。烧下头二十，掘圆坑，深一尺七
寸，口径尺，竖枝于坑畔，置枯骨礓石于枝间，下土筑
之。一寸土一重，骨石平坎止水浇”，常令润泽。既生，又
以骨石布其根下，则科圆滋茂可爱。

《春秋考异邮》曰：“阳物大恶水，故蚕食而不饮。阳立于
三春，故蚕三变而后消。死于三七二十一日，故二十
一日而茧。”

《本草》云：“王瓜，一名土瓜。”《卫诗》曰：“采葑采菲，无以下体。”
毛云：“菲，芴也。”《义疏》云：“菲，似葍，茎麤，叶厚而长，有毛。三
月中，蒸为茹，滑美，亦可作羹。”

《临海异物志》：“𫛸𫛞，一名田鹃。春三月鸣，昼夜不止，音
声自呼。俗言取梅子涂其口，两边皆赤，上天自言乞
恩，当梅子熟，鸣乃止耳。”

《酉阳杂俎》：“紫”树出真腊国。《真腊》呼为“勒佉”，亦出波
斯国。树长一丈，枝条郁茂，叶似橘，经冬不凋。三月开
花，白色，不结子。天大雾露及雨霑其树枝条即出紫。
波斯国使乌海及《沙利深》所说并同。真腊国使折
冲都尉沙门陁沙尼拔陁言“蚁运土于树作窠，蚁壤
得雨露，凝结而成紫。”昆仑国者善，波斯国者次之。
阿魏出伽阇那国，即北天竺也。伽阇那呼为形虞，亦
出波斯国，波斯呼为阿虞。栽树长八九丈，皮青黄，三
月生叶，形似鼠耳，无花实。断其枝，汁出如饴，久乃坚
凝。佛林国，《僧弯》所说同。摩伽陁国。侩提婆言“取其汁
和米豆屑，合成阿魏。”

偏桃出波斯，呼为“婆淡。”树长五六丈，围四五尺，叶似
桃而阔大。三月开花白色，花落结实，状如桃子而形
偏。其肉苦涩，不堪啖。核中仁甘甜，西域诸国并珍之无石子，出波斯国，波斯呼为“摩贼。”树长六七丈，围八
九尺，叶如桃叶而长。三月开花白色，花心微红，子圆
如弹丸。初青，熟乃黄白。虫食成孔者，正熟。皮无孔者，
入药用。其树一年生无石子，一年生跋屡子，大如指，
长三寸，上有壳，中仁如栗黄，可啖。

桂花三月开，黄而不白。《大庾诗》皆称桂花耐日，及张
曲江诗“桂华秋皎洁”，妄矣。

《金銮密记》：翰林当直学士，春晚则日赐成象殿茶。
《周易集解》：“乾九五，飞龙在天。”干宝曰：“阳在九五，三月
之时，自夬来也。五在天位，故曰飞龙。”

《干》：“终日乾乾，与时偕行。”何妥曰：“此当三月，阳气浸长，
万物将盛，与天之运俱行不息也。”

李德裕《画桐花凤扇赋序》：“成都夹岷江矶岸，多植紫
桐。每至春暮，有灵禽五色，来集桐花，以饮朝露。”
陆疏《广要》：“莪蒿，一名萝蒿，生泽田渐洳之处。三月中，
茎可生食，又可蒸食，香美，味似蒌蒿。”

𬞟，今水上浮蓱也。大者谓𬞟，小者曰蓱。季春始生。
《外台秘要》云：“益母草，三月采，治产妇诸疾，神妙。”
葭，或谓之荻。初生三月中，其心挺出，下本大如箸，上
锐而细，扬州人谓之马尾。

“蔚”，牡蒿也，三月始生。

《茶谱》团黄有“一旗二枪”之号，言一叶二芽也。凡早取
为茶，晚取为荈。谷雨前后收者最佳，粗细皆可用。惟
在采摘之时，天色清明，炒焙适中，盛贮如法。

《宋史河渠志》：“三月桃花始开，冰泮雨积，川流猥集，波
澜盛长，谓之桃华水。春末芜菁华开，谓之菜华水。”
《洛阳牡丹记》：“一百五日者，多叶白花。洛花以谷雨为
开候，而此花常至一百五日，开最先。”

江邻几《杂志》：“岐府便斋前百叶桃，谷雨后十日，实大
如拳。”

《云笈七签》：“季春万物发陈，天地俱生，阳炽阴伏，卧起
俱早。是月肝脏气伏，心当向王，宜益肝补肾，以顺其
时。”

《埤雅》：“戴胜，一名戴鵀。头上有花毛成胜，故曰戴胜。三
月飞在桑间，盖蚕生之候。”

《梦溪笔谈》：“三月华叶从根而生，故曰从魁。”从魁者，斗
魁第二星也。斗魁第二星抵于酉，故曰“从魁。”

《尔雅翼·零陵记》曰：思归乐，如鸠而糁色，三月则鸣，其
音云：“不如归去。”

《曲洧旧闻》，牡丹中姚黄花头面广一尺，芬香特异，禁
中号一尺黄。予《谢范祖平惠花》诗云：“平生所爱曾无
倦，天遣花王慰吾愿。姚黄三月开洛阳，曾观一尺春
风面。”盖记此也。

《蔡宽夫诗话》：“贡茶以谷雨日拜使遣行，贡到如前荐
赐。茶之佳者，造在社前，其次火前。下则雨前，谓谷雨
前。”

周必大《玉蕊辨证跋》：“玉蕊花苞初甚微，经月渐大。暮
春方八出，须如冰丝，上缀金粟。花心复有碧筒，状类
胆瓶。其中别抽一英，出众须上，散为十馀蕊，犹刻玉
然。花名玉蕊，乃在于此。”

《桂海花木志》：“红豆蔻花丛生，叶瘦如碧芦，春末发。初
开花，有大箨包之。箨解花见，一穗数十蕊，红鲜妍，如
桃杏花色。蕊重则下垂如葡萄，又如火齐缨络，及剪
彩鸾枝之状。”

龙荔，出岭南。状如小荔枝，而肉味如龙眼。其木之身
叶亦似二果，故名曰“龙荔。”三月开小白花，与荔枝同
时熟。不可生啖，但可蒸食。

泡花，南人或名柚花。春末开，蕊圆而如大珠，既拆则
似茶花，气极清芳，与茉莉素馨相逼。番人采以蒸香，
风味超胜。

《演繁露》：三月花开时，风名花信风。初而泛观，则似谓
此风来报花之消息耳。按《吕氏春秋》曰：“春之德风，风
不信则其花不成。”乃知花信风者，风应花期，其来有
信也。

《溪蛮丛笑》：紫草，《尔雅》谓之藐，《广雅》谓之“茈䓞。”《本草》云：
“生楚地。三月采根，阴干。猺人以社前者为佳，名‘雅衔
草’。”

《乐郊私语》：“大漠迤西，俗能种羊。凡屠羊，用其皮肉，惟
留骨，以初冬未日埋著地中，至春阳季月上未日，为
吹笳咒语，有子羊从土中出。凡埋骨一具，可得子羊
数只，此盖四生胎外之化也。”

《洛阳花木记》：“谷雨分诸般，菊栽五色，苋种诸般。鸡冠
三月上旬种诸般花子栽百般花。”

《祛疑说》：农家以霜降前一日见霜，则清明前一日止
霜；霜降后一日见霜，则清明后一日霜止。五日、十日
而往，前后同占，欲出秧苗，必待霜止。每岁推验，若合
符节。

《笋谱》：“新妇竹出武林山阴，笋则三月而生，可食。
慈母山竹可为箫管，笋则三月生可食。”

《通考》：“十六日乃黄姑，浸种日西南风，主大旱高。”乡人

《林下清录》：释仲殊《花品序》：每岁禁烟前后，置酒馔以
待宾，赏花者不问亲疏，谓之“看花局。”

《便民图纂》：石榴，三月间将嫩枝条插肥土中，用水频
浇，别自生根，根边以石压之，则多生果。

《农桑通诀》：“江南三月草长，则刈以踏稻田。岁岁如此，
地力常盈。”

《太平清话》：“三月茶笋初肥，梅风未困，胜客晴窗，出古
人法书名画，焚香评赏，无过此时。”

“春则浓艳，秋则肃杀”，《兰亭》中“暮春三月”，却又天朗气
清，所以为佳士大夫宜有如此气象也。

《野客丛谈》，《遁斋闲览》云：季父虚中谓王右军《兰亭序》，
以“天朗气清，自是秋景，以此不入选。”余亦谓丝竹筦
弦亦重复。仆谓不然。丝竹筦弦，本出《前汉·张禹传》。而
三春之季，天气肃清，见蔡邕《终南山赋》；熙春寒往，微
雨新晴，六合清朗，见潘安仁《闲居赋》；仲春令月，时和
气清，见张平子《归田赋》。安可谓春间无天朗气清之
时。右军此笔，盖直述一时真率之会趣耳。然则斯文
之不入选，良由搜罗之不及，非故遗之也。吴曾《漫录》
亦引《张禹传》为证，正与此合。

《瓶史》月表三月，“花盟主，牡丹，滇茶、兰花、碧桃花、客卿，
川鹃、梨花、木香，紫荆花，使令，木笔花、蔷薇、谢豹，丁香
七姊妹，郁李长春。”

《花历三月》，蔷薇蔓木笔书空，棣萼韡韡杨入大水为
萍。海棠睡，绣球落。

《月令》演：“三月祓禊。”〈上巳〉流觞。〈三日〉《摸石游》。　《禁烟》〈寒食〉赐新
火。〈清明〉《送春》：〈下旬〉

《田家》“五行三月无，三卯”田家米不饱。

谷雨日辰值甲辰，蚕麦相登大喜忻。谷雨日辰值甲
午，每箔丝绵得三斤。

《农政全书》：“秋间芡熟时，收取老子，以蒲包包之，浸水
中。三月间撒浅水内，待叶浮水面，移栽深水。”

《本草纲目》：鷑鸠，戴胜也，三月即鸣，今俗谓之“驾犁。”农
人以为候，五更辄鸣，曰：“架架格格”，至曙乃止。

《三月》为《迎梅雨》。

香兰乃香草，能辟不祥。陆玑《诗疏》言：郑俗，三月，男女
秉蕑于水际，以自祓除。盖兰以阑之，蕑以闲之，其义
一也。

汉葱春末开花成丛，青白色。其于“味辛，色黑有皱文，
作三瓣状。收取阴干，可种可栽。”

小青生福州，三月生花，彼土人当月采叶用之。
《本草集解》：“菰根生水中，叶如蒲苇，刈以秣马，甚肥。春
末生白芽如笋，即菰菜也，又谓之茭白，生熟皆可啖。
香薷，有野生，有家莳。中州人三月种之，呼为香菜，以
充蔬品。”

《群芳谱》：“玉兰花九瓣，色白微碧，香味似兰，故名。”丛生
一干一花，三月盛开，花落从蒂中抽叶，特异他花。
黎豆一名狸豆，野生山中，人亦有种之者。三月下种，
生蔓叶如豇豆，但文理偏斜。

白芥高二三尺，叶青白色，《为茹甚美。三月开花，结角
子如粱米》，黄白色。

《豫章漫抄》：“今人家池塘所畜鱼，其种皆出九江，谓之
鱼苗。盖江湖交会之间，气候所钟，每岁于三月初旬
挹取于水，其细如发，养之舟中，渐次长成，其利颇广，
九江设厂以课之。”

《四时类要》：“三月种菌子，取烂木及叶于地埋之，常以
泔浇令湿，三两日即生。”

《居山杂志》：松至三月花，以杖扣其枝，则纷纷坠落。调
以蜜作饼遗人，曰“松花饼。”

《田家历》三月，治屋室以待霖雨。

居家必用“三月庚午日，斩鼠尾取血涂屋梁”，可永辟
鼠。

《名胜志》：元城县南有亭曰望春亭，韩魏公始就筑。三
月十八日宴会，有“此日倾城乐御河”之句。

《一统志》：“西安府鄠县南八里有净土树，俗传西域鸠
摩罗什憩此，覆其履，土中生兹树，三月开花如桃花。”

《云笈七签》：“苏林，濮阳曲水人。少禀异操，访真弥笃。汉
宣帝神爵二年三月六日，告季通曰：‘我昨被元洲召
为真命上卿太极中候大夫，与汝别，比旦冉冉西北
而去’。”

《神仙传》：“真人姓尹名道全，天水人也。以晋怀帝永嘉
元年三月九日有白云起于室中，三日不散，散时视
之，已失真人所在，但闻香气袭人。”

《佛国记》：佛齿常以三月中出之。未出十日，王庄校大象，使一人著王衣服，骑象上，击鼓唱言：“菩萨从三阿
僧祗劫，种种苦行。”唱已，王便夹道两边作菩萨，五百
身已来，种种变现，或作须大挐，或作睒变，或作象王，
或作鹿马，如是形像，皆彩画庄校，状若生人。然后佛
齿乃出，中道而行，随路供养，到无畏精舍佛堂上，道
俗云集。烧香然灯，种种法事，昼夜不息。满九十日，乃
还城内精舍。

《水经注》：“净饭王太子以三月十五日夜出家，四天王
来迎，各捧马足。尔时诸神天人侧塞空中，散天香花。”
《宣室志》：“宣城郡当涂民有刘成、李晖，尝用巨舫载鱼
蟹鬻于吴越间。唐天宝十三载春三月，皆自新安江
载往丹阳郡，行至下查浦，会天暮泊舟，二人俱登陆。
时李晖往浦岸村舍中，独刘成在江上，四顾云岛閴”
无人迹。忽闻舫中有连呼阿弥陀佛者，声甚厉。成惊
而视之，见一大鱼自舫中振鬣摇首，人声而呼阿弥
陀佛焉。成且惧且悚，毛发尽劲，即匿身芦中以伺之。
俄而舫中万鱼俱跳跃，呼佛声动地。成大恐，遽登舫，
尽投群鱼于江中。有顷而李晖至，成具以告晖。晖怒
曰：“竖子安得为妖妄乎！”唾而骂，言且久，成无以自白，
即用衣资酬其直。既而馀百钱易荻草十馀束致于
岸。明日，迁于舫中，忽觉重不可举，解而视之，得缗十
五千签，题云“归汝鱼直。”成益奇之。是日于瓜洲会群
僧食，并以缗施焉。时有万庄者，自泾阳令退居瓜洲，
备得其事，传于纪述。

《酉阳杂俎》：天宝中，处士崔元微洛东有宅，时春季夜
间，风清月朗，三更后有女伴十馀人，青衣引入，自称
杨氏、李氏、陶氏。一绯衣小女姓石名阿措，曰：“欲到封
十八姨。”坐未定，报封家姨来，色皆殊绝，满座芬芳。袭
人命酒，各歌以送之。封十八姨轻佻，翻酒污阿措衣，
阿措作色，拂衣而起。明夜，阿措来言曰：“诸女伴皆住
苑中，每岁多被恶风所挠，居止不安，常求十八姨相
庇。昨阿措不能依回，应难取力。处士倘不阻见庇，亦
有微报耳。”元微曰：“某有何力，得及诸女？”阿措曰：“但求
处士每岁岁日，与作一朱旛，上图日月五星之文，于
苑东立之，则免难矣。今岁已过，但请至此月二十一
日平旦，微有东风，即立之，庶可免也。”元微许之，依其
言，至此日立旛。是日东风振地，自洛南折树飞沙，而
苑中繁花不动。乃悟诸女姓杨姓李，及颜色衣服之
异，皆众花之精也。阿措即安石榴，封十八姨，乃风神
也。后数夜，杨氏辈复至，愧谢，各裹桃李花数斗，劝崔
生服之，可延年却老。至元和初，元微犹在。

《名胜志》：玉峰山在建德县南，唐许瑱家近玉峰。贞元
三年癸未三月朔，有神绯衣朱鬣降谓瑱曰：“余仕前
代，汝开宗也。”帝敕血食此山。山甲幔亭，婺水之秀，居
之则昌。瑱遂依指立祠奉祀，致祷辄应。至宋大观、宣
和、淳祐，三加封锡焉。

《蠡海集·鬼神类》：“东岳生于三月二十八日者，天三生
木，地八成之，含两仪之气于其中也。二十八日，四七
也，四七乃少阳位也。”

《续夷坚志》：济源庙后大池，邑人以“海子”目之。献酒及
冥钱或他有所供，悉投此海池。每岁春暮，纸灰从海
底出，谓之“海醮。